**A Szombathelyi Médiaközpont Nonprofit Korlátolt Felelősségű Társaság Felügyelő Bizottságának**

**ÜGYRENDJE**

Jóváhagyta: Szombathely Megyei Jogú Város Önkormányzatának Gazdasági és Jogi Bizottsága Szombathelyen, 2020. év ……………… hó ….. napján megtartott ülésén a ……………………..(……………………) GJB. sz. határozatával.

Felügyelő Bizottsági Ügyrend

A Szombathelyi Médiaközpont Nonprofit Kft. Felügyelő Bizottsága ügyrendjét az alábbiakban állapítja meg:

***I.) A Felügyelő Bizottság szervezete:***

* A Felügyelő Bizottság – a továbbiakban FEB – 3 tagból áll, akiket Szombathely Megyei Jogú Város Önkormányzatának Közgyűlése (a továbbiakban: Közgyűlés) választ meg.
* A FEB saját tagjai közül elnököt választ.
* A FEB elnökének személyére bármely tag javaslatot tehet, melyről a tagok nyílt szavazással döntenek.
* A FEB elnöke e tisztségéből bármikor, indokolás nélkül visszahívható, illetve e tisztségéről bármikor, indokolás nélkül lemondhat.

***II.) A Felügyelő Bizottság megválasztása:***

* A FEB tagja újraválasztható és a Közgyűlés által visszahívható.
* A FEB tagjai az ellenőrzési kötelezettségük elmulasztásával vagy nem megfelelő teljesítésével a társaságnak okozott károkért a szerződésszegéssel okozott kárért való felelősség szabályai szerint felelnek a társasággal szemben.
* A tagok a Társaság ügyeiről szerzett értesüléseiket üzleti titokként kötelesek kezelni.

# III.) A Felügyelő Bizottság feladat- és hatásköre:

1. A FEB testületként ellenőrzi a gazdasági társaság működését és gazdálkodását. Ennek során a vezető tisztségviselőtől jelentést, a

gazdasági társaság munkavállalóitól tájékoztatást vagy felvilágosítást kérhet, továbbá betekinthet a társaság könyveibe, számviteli nyilvántartásaiba és irataiba, azokat – ha szükséges, szakértők bevonásával – megvizsgálhatja.

A FEB köteles megvizsgálni a társaság legfőbb szerve elé vitt valamennyi lényeges üzletpolitikai jelentést, értesítést.

A számvitelről szóló 2000. évi C. tv. szerinti beszámolóról és az adózott eredmény felhasználásáról a társaság legfőbb szerve csak a felügyelő bizottság írásbeli jelentésének birtokában határozhat.

1. A FEB köteles az alapítót tájékoztatni és figyelmét felhívni, ha arról szerez tudomást, hogy a társaság működése során jogszabálysértés vagy mulasztás történt, amely miatt az intézkedésre jogosult szerv döntése szükséges, továbbá, ha a vezető tisztségviselő felelősségét megalapozó tény merül fel.

# IV.) A Felügyelő Bizottság elnöke

* Az elnök a FEB üléseire a napirend tárgyalásához az érintetteket szükség szerint meghívhatja.
* A FEB ülések állandó résztvevője a társaság könyvvizsgálója.
* A FEB üléseire a társaság ügyvezetőjét meg kell hívni.
* Az elnöki megbízatás megszűnése esetén a Bizottság legkésőbb 30 napon belül új elnököt választ.
  + - 1. ***A Felügyelő Bizottság működése***

***V/1. Általános rendelkezések***

1. A FEB testületként jár el. A FEB határozatképes, ha minden tagja jelen van; határozatát egyszerű szótöbbséggel hozza. A határozatképtelenség miatt elmaradt felügyelő bizottsági ülést az eredeti napirend szerint 1 órát követő időpontra újra össze lehet hívni azzal, hogy a megismételt felügyelő bizottsági ülés is akkor határozatképes, ha azon mindhárom tag jelen van. A megismételt felügyelő bizottsági ülésre vonatkozó ezen rendelkezésre a meghívóban a tagok figyelmét fel kell hívni.
2. A FEB tagjai személyesen kötelesek eljárni, képviseletnek nincs helye. A FEB tagjai a társaság ügyvezetésétől függetlenek, tevékenységük során nem utasíthatóak.
3. A FEB üléseit az elnök hívja össze és vezeti. Az ülés összehívását – az időpont, az ok és a cél megjelölésével – a FEB bármely tagja írásban kérheti az elnöktől, aki a kérelem kézhezvételétől számított nyolc napon belül köteles intézkedni a felügyelő bizottság ülésének összehívásáról. Ha az elnök a kérelemnek nem tesz eleget, a tag maga jogosult az ülés összehívására.
4. Ha a FEB tagjainak száma az alapító okiratban meghatározott létszám alá csökken, vagy nincs, aki az ülését összehívja, az ügyvezető a FEB rendeltetésszerű működésének helyreállítása érdekében kezdeményezi a Közgyűlés összehívását.

## V/2. A Felügyelő Bizottság működésének egyéb kitételei

### A Felügyelő Bizottság összehívásának rendje

1. A FEB tagjait az ülés helyének és napjának, kezdési időpontjának, a napirend tárgyának és előadójának megjelölését tartalmazó meghívóval kell összehívni.
2. A meghívót az ülés napját megelőzően legalább 5 nappal, a rendkívüli ülésre szóló meghívót 48 órával előbb ki kell kézbesíteni.
3. A FEB tagjai részére az előterjesztéseket elektronikus formában a meghívóval együtt kézbesíteni kell.
4. A FEB ülésekről készült jegyzőkönyvet az üléstől számított 8 napon belül meg kell küldeni a FEB tagjainak.
5. A FEB ülésén részt vesz a tagokon kívül a társaság ügyvezetője, vagy akadályoztatása esetén az általa az SZMSZ-ben helyettesítésre jogszerűen meghatalmazott személy, illetve a napirendekhez meghívottak.

#### A munkaterv

1. A FEB rendes üléseit munkaterv szerint tartja. A munkaterv elkészítéséről a FEB elnöke gondoskodik a tárgyév január 31. napjáig.
2. A munkatervnek tartalmaznia kell:
   * a FEB ülések tervezett időpontjait,
   * a napirendeket, azok előkészítőjét, előadóját,
   * a napirend tárgyalásához külön meghívottak megnevezését.

***Az ülések napirendje***

A FEB ülésének napirendjére és a jegyzőkönyv hitelesítő személyére a FEB elnöke tesz javaslatot, amelynek alapján a napirendet és a jegyzőkönyv hitelesítő személyét a FEB állapítja meg. A napirendről és a jegyzőkönyv hitelesítő személyéről a FEB egyszerű szótöbbséggel határoz.

##### Jegyzőkönyv

1. A FEB üléséről jegyzőkönyvet kell készíteni, amely a tanácskozás lényegét és a hozott döntést, állásfoglalást, véleményt tartalmazza.
2. A jegyzőkönyvnek tartalmaznia kell:
3. Az ülés helyét és időpontját,
4. Az ülésen megjelent és távolmaradók nevét,
5. A tanácskozási joggal rendelkező megjelent meghívottak nevét,
6. A tárgyalt napirendi pontokat, az előadók nevét,
7. A felszólalók nevét, a felszólalás lényegét,
8. Szóbeli előterjesztés esetén annak rövid tartalmát,
9. A szavazás számszerű eredményét,
10. A határozatok szószerinti szövegét,
11. Az elhangzott kérdéseket, bejelentéseket, azokkal kapcsolatos válaszokat, illetve határozatokat,
12. A jegyzőkönyv hitelesítő nevét és aláírását.
13. A jegyzőkönyv elkészítéséről a FEB elnöke gondoskodik.
14. A jegyzőkönyv mellékletét kell, hogy képezzék az írásos előterjesztések.
15. A jegyzőkönyvet folyamatos számmal kell ellátni, törve a jegyzőkönyv évszámával és FEB megjelöléssel.
16. A FEB határozatait folyamatos számozással, törve az évszámmal, hónappal, nappal és FEBh. jelzéssel kell ellátni.
17. A FEB jegyzőkönyveiről, illetve határozatairól nyilvántartást kell vezetni, melynek elkészítéséről és vezetéséről a FEB elnöke köteles gondoskodni.

## A Felügyelő Bizottság jogai és kötelezettségei

- A FEB ellátja mindazokat a feladatokat, amelyeket részére a Kft. Alapító Okirata és Szervezeti és Működési Szabályzata, valamint a jogszabályi rendelkezések előírnak.

* + - A FEB ellenőrzi a Társaság működését és gazdálkodását a hatályos jogszabályok, az Alapító Okirat és a Közgyűlési határozatok alapján.
    - Ellenőrzi a Társaság pénz- és hitelgazdálkodását, kereskedelmi és egyéb kapcsolatait, a gazdálkodás eredményességét, az ügyvitel helyességét.
    - A FEB folyamatosan informálódik a közgyűlés által jóváhagyott éves üzleti terv teljesítéséről, melyhez a szükséges információkat az ügyvezető igazgató biztosítja.
    - A FEB köteles ellenőrizni a belső információs, számviteli és pénzügyi rendet, a társaság szabályzatait és azok rendelkezéseinek végrehajtását.

## VII. A Felügyelő Bizottsági tagság megszűnése

Megszűnik a Felügyelő Bizottsági tagság:

* a megbízás időtartamának lejártával,
* visszahívással,
* törvényben szabályozott kizáró ok bekövetkeztével,
* lemondással,
* elhalálozással.

## VIII. Vegyes rendelkezések

A FEB ügyrendjét Szombathelyi Megyei Jogú Város Önkormányzatának Gazdasági és Jogi Bizottsága hagyja jóvá.

Az ügyrendet a Felügyelő Bizottság módosíthatja, erről a Bizottságot az elnök útján értesíti. Ezt követően a módosítást a Bizottság hagyja jóvá.

###### Szombathely, 2020. január

………………………………. ………………………. ……………………….

Horváth Gábor Vágvölgyi András Szabó Györgyné